নাগৰিকত্ব সংশোধনী বিধেয়ক যদি বাতিল কৰা নহয় তেন্তে আত্মহত্যা নাইবা উগ্ৰপন্থী সংগঠনত যোগ দিম বুলি ফে'চবুকত প'ষ্ট দি গ্ৰেপ্তাৰ হ'বলগীয়া হ'ল যোৰহাটৰ এগৰাকী যুৱক।
গুৱাহাটীৰ ভৰলুমুখ আৰক্ষীয়ে গ্ৰেপ্তাৰ কৰা যুৱকজনক যোৰহাটৰ কাকজান বেছাপতিগাঁৱৰ প্ৰনব বৰা (২৩) বুলি চিনাক্ত কৰা হৈছে।
বুধবাৰে পুৱা ভৰলুমুখৰ সমীপৰ পৰা যুৱকজনক আটক কৰা হয় বুলি জানিবলৈ দি চমুৱাই কয় যে ইতিমধ্যে তেওঁৰ বিৰুদ্ধে ভৰলুমুখ আৰক্ষী থানাত ভাৰতীয় দণ্ডবিধিৰ ১৫৩ (বি) ধাৰা আৰু তথ্য প্ৰযুক্তি আইনৰ ৬৬ (এফ) ধাৰাৰ অধীনত ৯৪৯/১৮ নম্বৰৰ এক গোচৰ ৰুজু কৰা হৈছে।
পৰৱৰ্তী সময়ত ধৃত প্ৰনব বৰাক কামৰূপ (ম) মূখ্য ন্যায়িক দণ্ডাধিশৰ আদালতত হাজিৰ কৰাই আবেলিলৈ জে'ল হাজোতলৈ প্ৰেৰণ কৰা হয়।
উল্লেখযোগ্য যে অসম আৰক্ষীৰ সঞ্চালক প্ৰধান কুলধৰ শইকীয়াই আলফা স্বাধীনত যুৱকসকলে যোগদান কৰিবলৈ লোৱা বিষয়টোত সতৰ্ক থাকিবলৈ সকলোবোৰ জিলাৰ আৰক্ষী অধীক্ষকসকলক কঠোৰ নিৰ্দেশ দিছিল।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
